

**ประกาศองค์การบริหารส่วนตำบลดอนตรอ**

**เรื่อง การสรรหาและเลือกสรรบุคคลเป็นพนักงานจ้างทั่วไป ประจำปีงบประมาณ พ.ศ. ๒๕๕๕**

ด้วยองค์การบริหารส่วนตำบลดอนตรอ มีความประสงค์จะสรรหาและเลือกสรรบุคคลเข้ารับราชการ เป็นพนักงานจ้างทั่วไป เพื่อปฏิบัติงานในองค์การบริหารส่วนตำบลดอนตรอ จำนวน ๑ ตำแหน่ง

๑ อัตรา รายละเอียดดังนี้

**๑. ตำแหน่งที่รับสมัคร**

พนักงานจ้างทั่วไป จำนวน ๑ ตำแหน่ง

- ตำแหน่งพนักงานผลิตน้ำประปา จำนวน ๑ อัตรา สังกัดส่วนโยธา องค์การบริหารส่วนตำบลดอนตรอ

**๒. คุณสมบัติทั่วไป**

ผู้สมัครต้องมีคุณสมบัติทั่วไป ตามข้อ ๔ แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่ ๒๖ กรกฎาคม ๒๕๔๗ ดังต่อไปนี้

(๑) มีสัญชาติไทย

(๒) มีอายุไม่ต่ำกว่า ๑๘ ปี และไม่เกิน ๖๐ ปี (นับถึงวันสุดท้ายของการเปิดรับสมัครสอบแข่งขัน)

(๓) เป็นผู้เลื่อมใสในการปกครองระบอบประชาธิปไตย อันมีพระมหากษัตริย์ทรงเป็นประมุข

ตามรัฐธรรมนูญแห่งราชอาณาจักรไทยด้วยความบริสุทธิ์ใจ

(๔) ไม่เป็นบุคคลล้มละลาย

(๕) ไม่เป็นผู้มีกายทุพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือน

ไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานส่วนตำบล

(๖) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง

(๗) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น

(๘) ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

(๙) ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ

(๑๐) ไม่เป็นผู้เคยกระทำการทุจริตในการสอบเข้ารับราชการ

**สำหรับพระภิกษุสามเณร ไม่สามารถสมัครสอบและไม่อาจเข้าสอบแข่งขัน**

-๒-

**๓. คุณสมบัติเฉพาะตำแหน่ง**

**พนักงานจ้างทั่วไป ตำแหน่ง พนักงานผลิตน้ำประปา จำนวน ๑ อัตรา**

**มีคุณสมบัติเฉพาะตำแหน่ง**   
 -มีความสามารถเหมาะสมในการปฏิบัติหน้าที่

**หน้าที่และความรับผิดชอบ**   
 - หน้าที่เกี่ยวกับการผลิตน้ำประปา จัดหาน้ำสะอาดบริการประชาชน บริการผู้ใช้น้ำประปา จดมาตรน้ำ เก็บค่าน้ำประปา และปฏิบัติงานตามที่ผู้บังคับบัญชามอบหมาย

**อัตราค่าจ้าง**

- ได้รับอัตราค่าจ้าง ๕,๓๔๐.- บาท และเงินเพิ่มค่าครองชีพชั่วคราว ๑,๕๐๐.- บาท

**๔. วัน เวลา และสถานที่รับสมัคร**

ผู้ประสงค์จะสมัครสอบแข่งขัน ติดต่อขอรับใบสมัครและยื่นใบสมัครสอบแข่งขันพร้อมหลักฐานด้วยตนเองได้ ณ ที่ทำการองค์การบริหารส่วนตำบลดอนตรอ ตำบลดอนตรอ อำเภอเฉลิมพระเกียรติ จังหวัดนครศรีธรรมราช ตั้งแต่วันที่ ๑๗ - ๒๖ เมษายน ๒๕๕๕ ในวันและเวลาราชการ

**๕. เอกสารและหลักฐานที่ต้องนำมายื่นในวันสมัคร**

๑. รูปถ่ายหน้าตรงไม่สวมหมวกและไม่ใส่แว่นตาดำ ขนาด ๑ นิ้ว ซึ่งถ่ายครั้งเดียวกันไม่เกิน ๑ ปี (นับถึงวันสมัคร) จำนวน ๓ รูป   
 ๒. สำเนาบัตรประจำตัวประชาชนและสำเนาทะเบียนบ้าน อย่างละ ๑ ฉบับ พร้อมรับรองสำเนาถูกต้อง

๓. ใบรับรองแพทย์ที่แสดงว่าไม่เป็นโรคที่ต้องห้ามตามกฎ ก.พ. ฉบับที่ ๑๖ (พ.ศ. ๒๕๓๖ ) ซึ่งออกให้ไม่เกิน ๑ เดือนนับตั้งแต่วันตรวจร่างกาย

๔. หลักฐานแสดงวุฒิการศึกษาฉบับจริงที่แสดงผลการเรียนซึ่งระบุว่าเป็นผู้มีคุณวุฒิ

การศึกษาตรงกับตำแหน่งที่สมัคร พร้อมสำเนา ๑ ฉบับ พร้อมรับรองสำเนาถูกต้อง

๕. หลักฐานอื่นๆ เช่น ใบทหารกองเกิน (สด. ๙) ใบเปลี่ยนชื่อ – สกุล ทะเบียนสมรส ฯลฯ พร้อมสำเนา ๑ ฉบับ พร้อมรับรองสำเนาถูกต้อง   
 ๖. สำเนาเอกสารให้ใช้กระดาษขนาด A๔ เท่านั้น และรับรองสำเนาถูกต้องทุกฉบับ

สำหรับการสรรหาและเลือกสรรครั้งนี้ ให้ผู้สมัครต้องตรวจสอบและรับรองว่าเป็นผู้มีคุณสมบัติทั่วไป และมีคุณสมบัติเฉพาะตำแหน่งตรงตามที่ประกาศรับสมัครฯ หากภายหลังปรากฏว่าผู้สมัครรายใดมีคุณสมบัติดังกล่าวไม่ครบถ้วน คณะกรรมการสรรหาและเลือกสรรพิจารณาแล้วว่าเป็นผู้ขาดคุณสมบัติในการสรรหาและเลือกสรร ไม่มีสิทธิได้รับการจ้างพนักงานจ้างขององค์การบริหารส่วนตำบลดอนตรอ

**๖. ค่าธรรมเนียมในการสมัครสอบ**

ผู้สมัครไม่ต้องเสียค่าธรรมเนียมในการสมัครสอบ

-๓-

**๗. ประกาศรายชื่อผู้มีสิทธิสอบแข่งขัน**

องค์การบริหารส่วนตำบลดอนตรอ จะประกาศรายชื่อผู้มีสิทธิสอบแข่งขัน ในวันที่ ๒๗ เมษายน พ.ศ. ๒๕๕๕ ณ ที่ทำการองค์การบริหารส่วนตำบลดอนตรอ อำเภอเฉลิมพระเกียรติ จังหวัดนครศรีธรรมราช

**๘. วัน เวลา และสถานที่สอบแข่งขัน**

องค์การบริหารส่วนตำบลดอนตรอ จะดำเนินการสอบแข่งขัน ในวันที่ ๘ พฤษภาคม พ.ศ. ๒๕๕๕ เวลา ๐๙.๐๐ น. เป็นต้นไป ณ ที่ทำการองค์การบริหารส่วนตำบลดอนตรอ อำเภอเฉลิมพระเกียรติ จังหวัดนครศรีธรรมราช

**๙. วิธีการสอบแข่งขัน**

องค์การบริหารส่วนตำบลดอนตรอ กำหนดหลักสูตรและวิธีสอบแข่งขันออกเป็น ๒ ภาค คือ ทดสอบความสามารถโดยวิธีการสัมภาษณ์ และการทดสอบตัวอย่างงาน โดยคำนึงถึงระดับความรู้ ความสามารถที่ต้องการของตำแหน่งที่กำหนดไว้

**๑๐. เกณฑ์การตัดสิน**

ผู้ที่สอบผ่านจะต้องได้รับคะแนนในแต่ละภาคไม่น้อยกว่าร้อยละ ๖๐ หรือตามที่องค์การบริหารส่วนตำบลดอนตรอ จะพิจารณาความเหมาะสม

**๑๑. การประกาศผลการสอบแข่งขัน และการขึ้นบัญชีผู้สอบแข่งได้**

องค์การบริหารส่วนตำบลดอนตรอ จะประกาศผลการสอบแข่งขัน ในวันที่ ๑๐ พฤษภาคม พ.ศ. ๒๕๕๕ ณ ที่ทำการองค์การบริหารส่วนตำบลดอนตรอ อำเภอเฉลิมพระเกียรติ จังหวัดนครศรีธรรมราช

การประกาศผลการสอบแข่งขัน องค์การบริหารส่วนตำบลดอนตรอ จะประกาศรายชื่อผู้ที่สอบแข่งขันได้โดยเรียงลำดับที่จากผู้ที่ได้คะแนนสูงสุดลงมาตามลำดับในกรณีที่ผู้สอบได้คะแนนเท่ากันจะพิจารณาผู้ที่ได้รับเลขประจำตัวผู้สมัครก่อนเป็นผู้อยู่ระดับสูงกว่า

การขึ้นบัญชีผู้สอบแข่งขันได้ ขึ้นไว้ไม่เกิน ๑ ปี นับแต่วันที่ประกาศชื่อผู้สอบแข่งขันได้เพื่อ สั่งจ้างและแต่งตั้งเป็นพนักงานจ้าง เว้นแต่องค์การบริหารส่วนตำบลดอนตรอ จะมีการสอบแข่งขันเพื่อแต่งตั้งพนักงานจ้างในตำแหน่งเดียวกันนี้อีก และมีการขึ้นบัญชีผู้สอบแข่งขันได้ใหม่ ให้ถือว่าบัญชีขึ้นไว้ก่อนเป็นอันยกเลิก

-๔-

**๑๒. การสั่งจ้างและการแต่งตั้ง**

องค์การบริหารส่วนตำบลดอนตรอ จะแต่งตั้งผู้ที่สอบแข่งขันได้ ตามลำดับที่ประกาศขึ้นบัญชีไว้ และได้ตรวจสอบแล้วว่าผู้ที่ได้รับการคัดเลือกเป็นผู้มีคุณสมบัติทั่วไปของพนักงานจ้าง คุณสมบัติเฉพาะตำแหน่งตามที่กำหนด และจะจ้างได้เมื่อได้รับความเห็นชอบจากคณะกรรมการพนักงานส่วนตำบลจังหวัดนครศรีธรรมราชแล้วเท่านั้น ทั้งนี้หากตรวจสอบแล้วพบว่าผู้ที่ได้รับการสอบแข่งขันได้ เป็นผู้ขาดคุณสมบัติ ไม่ตรงตามที่กำหนดองค์การบริหารส่วนตำบลดอนตรอ อาจถอนรายชื่อที่ได้รับการแข่งขันได้

**องค์การบริหารส่วนตำบลดอนตรอ ดำเนินการสอบแข่งขันดังกล่าวในรูปของคณะกรรมการโดยยึดหลัก“สมรรถนะ” ความรู้ความสามารถ ความอุตสาหะ ความอดทน ความเสมอภาค ความเป็นธรรม อย่าหลงเชื่อ หรือยอมเสียทรัพย์สินให้แก่บุคคลหรือกลุ่มบุคคล หรือผู้ที่แอบอ้างว่าสามารถช่วยเหลือให้ผ่านการคัดเลือกได้ หากผู้ใดได้ทราบข่าวประการใดเกี่ยวกับการแอบอ้าง หรือทุจริตเพื่อให้ผ่าน การคัดเลือกได้โปรดแจ้งคณะกรรมการดำเนินการสรรหาและเลือกสรรพนักงานจ้างได้ทราบ เพื่อจักได้ดำเนินการตามกฎหมายต่อไป**

จึงประกาศมาให้ทราบโดยทั่วกัน

ประกาศ ณ วันที่ ๓ เดือน เมษายน พ.ศ. ๒๕๕๕

วัชร สุขเกื้อ

(นายวัชร สุขเกื้อ)

นายกองค์การบริหารส่วนตำบลดอนตรอ